CELEX: 32022D0461
Language: da
Date: 2022-03-15 00:00:00
Title: Kommissionens gennemførelsesafgørelse (EU) 2022/461 af 15. marts 2022 om ændring af gennemførelsesafgørelse (EU) 2019/570 for så vidt angår rescEU's transport- og logistikkapaciteter (meddelt under nummer C(2022) 1685) (EØS-relevant tekst)

22.3.2022   
               
               
                  DA
               
               
                  Den Europæiske Unions Tidende
               
               
                  L 93/193
               
            
         KOMMISSIONENS GENNEMFØRELSESAFGØRELSE (EU) 2022/461
         af 15. marts 2022
         om ændring af gennemførelsesafgørelse (EU) 2019/570 for så vidt angår rescEU's transport- og logistikkapaciteter
         
            
               (meddelt under nummer C(2022) 1685)
            
         
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets afgørelse nr. 1313/2013/EU af 17. december 2013 om en EU-civilbeskyttelsesmekanisme (1), særlig artikel 32, stk. 1, litra g), og
         ud fra følgende betragtninger:
         
                     (1)
                  
                  
                     I afgørelse nr. 1313/2013/EU fastlægges den retlige ramme for rescEU. RescEU er en kapacitetsreserve på EU-plan, som tager sigte på at yde bistand i overvældende situationer, hvor den samlede eksisterende kapacitet på nationalt plan og de kapaciteter, som medlemsstaterne har tilknyttet den europæiske civilbeskyttelsespulje, ikke kan sikre en effektiv indsats ved naturkatastrofer og menneskeskabte katastrofer.
                  
               
                     (2)
                  
                  
                     EU-civilbeskyttelsesmekanismen (»EU-mekanismen«) blev for nylig styrket ved Europa-Parlamentets og Rådets forordning (EU) 2021/836 (2) om ændring af afgørelse 1313/2013/EU. Ændringsforslaget har til formål at fjerne de begrænsninger af EU-mekanismen, der opstod under covid-19-pandemien, og yde bedre støtte til medlemsstaterne, når de på samme tid rammes af de samme eller forskellige nødsituationer eller katastrofer.
                  
               
                     (3)
                  
                  
                     Det er i de senere år blevet konstateret, at transport- og logistikoperationer udgør en udfordring i mange af EU-mekanismens indsatsoperationer. På det seneste er behovet for en mere strategisk effektivitet på dette område blevet tydeligt i forbindelse med udbruddet og de indledende faser af covid-19-pandemien, navnlig med hensyn til transport af medicinsk udstyr, personale og patienter. Det blev konstateret, at manglen på tilstrækkelige transport- og logistikressourcer udgør en central hindring for medlemsstaternes evne til at yde eller modtage bistand.
                  
               
                     (4)
                  
                  
                     I overensstemmelse hermed blev transport og logistik i henhold til artikel 12, stk. 2, i afgørelse 1313/2013/EU fastlagt som et prioriteret område for udvikling af rescEU's kapacitet ved siden af bekæmpelse af skovbrande fra luften, medicinsk katastrofeberedskab og kemiske, biologiske, radiologiske og nukleare hændelser (»CBRN«).
                  
               
                     (5)
                  
                  
                     De vigtigste opgaver for en transport- og logistikkapacitet under rescEU bør være at levere transport og dertil knyttede logistiktjenester til personer (herunder patienter eller mandskab, der er involveret i indsatsoperationer), materiel eller udstyr eller en kombination af ovennævnte.
                  
               
                     (6)
                  
                  
                     Efter konsultationer med medlemsstaterne blev det konstateret, at transport- og logistikkapaciteten kunne have flere anvendelsesmuligheder ud over de allerede definerede rescEU-kapaciteter fra luften.
                  
               
                     (7)
                  
                  
                     I henhold til artikel 12, stk. 4, i afgørelse nr. 1313/2013/EU skal kvalitetskravene for de indsatskapaciteter, der indgår i rescEU, fastsættes i samråd med medlemsstaterne.
                  
               
                     (8)
                  
                  
                     For at imødegå risici med lav sandsynlighed og store konsekvenser bør der oprettes transport- og logistikkapaciteter i overensstemmelse med de kategorier, der er omhandlet i artikel 3d i Kommissionens gennemførelsesafgørelse (EU) 2019/570 (3), og efter høring af medlemsstaterne.
                  
               
                     (9)
                  
                  
                     Gennemførelsesafgørelse (EU) 2019/570 bør derfor ændres.
                  
               
                     (10)
                  
                  
                     Foranstaltningerne i denne afgørelse er i overensstemmelse med udtalelse fra det udvalg, der er omhandlet i artikel 33, stk. 1, i afgørelse nr. 1313/2013/EU —
                  
               VEDTAGET DENNE AFGØRELSE:
         
            Artikel 1
            I gennemførelsesafgørelse (EU) 2019/570 foretages følgende ændringer:
            
                        1)
                     
                     
                        I artikel 2 foretages følgende ændringer:
                        
                                    a)
                                 
                                 
                                    I stk. 1 foretages følgende ændringer:
                                    
                                                i)
                                             
                                             
                                                Sjette led affattes således:
                                                
                                                            »—
                                                         
                                                         
                                                            indkvarteringskapaciteter«.
                                                         
                                                      
                                          
                                                ii)
                                             
                                             
                                                Følgende tilføjes som syvende led:
                                                
                                                            »—
                                                         
                                                         
                                                            transport- og logistikkapaciteter.«
                                                         
                                                      
                                          
                              
                                    b)
                                 
                                 
                                    I stk. 2 foretages følgende ændringer:
                                    
                                                i)
                                             
                                             
                                                Litra i) affattes således:
                                                
                                                            »i)
                                                         
                                                         
                                                            midlertidige indkvarteringskapaciteter«.
                                                         
                                                      
                                          
                                                ii)
                                             
                                             
                                                Følgende litra j) tilføjes:
                                                
                                                            »j)
                                                         
                                                         
                                                            transport- og logistikkapaciteter.«
                                                         
                                                      
                                          
                              
                  
                        2)
                     
                     
                        Artikel 3a affattes således:
                        
                           »Artikel 3a
                           Støtteberettigede omkostninger ved rescEU-kapaciteter til lægelig evakuering ad luftvejen, medicinske nødhjælpshold type 2 og type 3, opbygning af et medicinsk beredskabslager, CBRN-dekontamination og opbygning af et CBRN-beredskabslager samt til midlertidig indkvartering og transport- og logistik
                           Alle de omkostningskategorier, der er omhandlet i bilag Ia til afgørelse nr. 1313/2013/EU, tages i betragtning ved beregningen af de samlede støtteberettigede omkostninger i forbindelse med rescEU-kapaciteterne.«
                        
                     
                  
                        3)
                     
                     
                        Artikel 3e, stk. 3 og 4, affattes således:
                        
                           »3.   De rescEU-kapaciteter, der er omhandlet i artikel 2, stk. 2, litra c)-j), oprettes med det formål at håndtere risici med lav sandsynlighed og store konsekvenser.
                        
                        
                           4.   Når de rescEU-kapaciteter, der er omhandlet i artikel 2, stk. 2, litra c)-j), indsættes under EU-mekanismen, dækker Unionens finansielle bistand 100 % af driftsomkostningerne i henhold til artikel 23, stk. 4b, i afgørelse nr. 1313/2013/EU.«
                        
                     
                  
                        4)
                     
                     
                        Bilaget ændres som anført i bilaget til nærværende afgørelse.
                     
                  
         
            Artikel 2
            Denne afgørelse er rettet til medlemsstaterne.
         
         
            Udfærdiget i Bruxelles, den 15. marts 2022.
            
               
                  På Kommissionens vegne
               
               Janez LENARČIČ
               
                  Medlem af Kommissionen
               
            
         
         
            (1)  EUT L 347 af 20.12.2013, s. 924.
         
            (2)  Europa-Parlamentets og Rådets forordning (EU) 2021/836 af 20. maj 2021 om ændring af afgørelse nr. 1313/2013/EU om en EU-civilbeskyttelsesmekanisme (EUT L 185 af 26.5.2021, s. 1).
         
            (3)  Kommissionens gennemførelsesafgørelse (EU) 2019/570 af 8. april 2019 om gennemførelsesbestemmelser til Europa-Parlamentets og Rådets afgørelse nr. 1313/2013/EU for så vidt angår rescEU-kapaciteter og om ændring af Kommissionens gennemførelsesafgørelse 2014/762/EU (EUT L 99 af 10.4.2019, s. 41).
      
      
         
            BILAG
            I bilaget til gennemførelsesafgørelse (EU) 2019/570 tilføjes følgende afsnit 10:
            
               
                           »10.
                        
                        
                           
                              Transport- og logistikkapacitet
                           
                           
                                       
                                                    
                                                
                                                
                                                   Opgaver
                                                
                                             
                                    
                                       
                                                   —
                                                
                                                
                                                   Yde transport og dertil knyttede logistiktjenester til personer, herunder patienter og mandskab, der er involveret i indsatsoperationer, materiel eller udstyr eller en kombination af ovennævnte.
                                                
                                             
                                                   —
                                                
                                                
                                                   De opgaver, der er beskrevet i afsnit 1, 2, 3 og 4, kan inkluderes.
                                                
                                             
                                 
                                       
                                                    
                                                
                                                
                                                   Kapaciteter
                                                
                                             
                                    
                                       
                                                   —
                                                
                                                
                                                   For fly: evne til at transportere mindst 35 personer eller mindst 7 ton materiel eller begge dele.
                                                
                                             
                                                   —
                                                
                                                
                                                   Mulighed for dag- og natflyvninger.
                                                
                                             
                                                   —
                                                
                                                
                                                   Evne til at sørge for relevante logistiske støttefunktioner (såsom lastning/losning af materiel).
                                                
                                             
                                                   —
                                                
                                                
                                                   Evne til om nødvendigt at udføre opgaverne under operationelt udfordrende omstændigheder (1).
                                                
                                             
                                                   —
                                                
                                                
                                                   Evne til om nødvendigt at sørge for transport og logistisk håndtering af specialvarer (2) i overensstemmelse med relevante internationale standarder.
                                                
                                             
                                 
                                       
                                                    
                                                
                                                
                                                   Hovedbestanddele
                                                
                                             
                                    
                                       
                                                   —
                                                
                                                
                                                   Besætning, der er tilpasset opgaverne og tidsplanen for operationerne.
                                                
                                             
                                                   —
                                                
                                                
                                                   Teknisk personale, der er tilstrækkeligt udstyret og uddannet til at udføre de forskellige opgaver, der er fastsat ovenfor.
                                                
                                             
                                                   —
                                                
                                                
                                                   Passende kommunikationsudstyr (f.eks. luft-til-luft-kommunikation og luft-til-jord-kommunikation til kapacitet i luften).
                                                
                                             
                                                   —
                                                
                                                
                                                   Integreret modul til logistiske operationer, såsom lastning og losning.
                                                
                                             
                                 
                                       
                                                    
                                                
                                                
                                                   Selvforsyning
                                                
                                             
                                    
                                       
                                                   —
                                                
                                                
                                                   Oplagring og vedligeholdelse af det forskellige udstyr, der hører under kapaciteten.
                                                
                                             
                                                   —
                                                
                                                
                                                   Kommunikationsudstyr med forbindelse til de relevante parter, navnlig dem der har ansvaret for koordinering på indsatsstedet.
                                                
                                             
                                 
                                       
                                                    
                                                
                                                
                                                   Deployering
                                                
                                             
                                    
                                       
                                                   —
                                                
                                                
                                                   Klar til udsendelse højst 12 timer efter accept af tilbuddet.
                                                
                                             
                                                   —
                                                
                                                
                                                   For fly: evne til at udføre en flyvning på mindst 2 000  sømil (3 700  km) ved 5 ton nyttelast uden brændstofpåfyldning.
                                                
                                             
                                 
                     
            
               (1)  For så vidt angår kapacitet i luften kan dette omfatte omstændigheder, hvor start- eller landingsbaner ikke er til rådighed, eller hvor de er korte eller beskadigede.
            
               (2)  F.eks. farligt gods, medicinsk udstyr, koldkædelogistik til transport af vacciner osv.«